Production of foreign companies restored in China | चीन में विदेशी कंपनियों का उत्पादन बहाल - दैनिक भास्कर हिंदी
चीन में विदेशी कंपनियों का उत्पादन बहाल ...
बीजिंग, 21 फरवरी (आईएएनएस)। चीनी वाणिज्य मंत्रालय ने कहा कि चीन के शानतोंग प्रांत में दक्षिण कोरिया की पूंजी वाली 32 कार ऑटो पार्ट्स कंपनियों ने 15 फरवरी से उत्पादन बहाल किया है। अब शांगहाई, शानतोंग और हूनान प्रांत आदि क्षेत्रों में मुख्य विदेशी पूंजी वाले उद्यमों में 80 प्रतिशत उत्पादन बहाल हो चुका है।
अनुमान है कि फरवरी के अंत में अधिकांश क्षेत्रों में विदेशी कंपनियां अपना उत्पादन बहाल करेंगी। इससे एक बार फिर जाहिर हुआ है कि 1.4 अरब जनसंख्या वाले चीनी बाजार का बड़ा आकर्षण है।
अब चीन में विदेशी कंपनियों की राय है कि चीनी अर्थव्यवस्था पर नए कोरोना वायरस महामारी का प्रभाव अस्थायी है। चीनी अर्थव्यवस्था का अच्छी दिशा में बढ़ने का रूझान नहीं बदलेगा।
चीन महामारी का प्रभाव निम्नतम स्तर पर कम करने की कोशिश कर रहा है। चीन पूर्वनिर्धारित आर्थिक और सामाजिक लक्ष्य पाने के प्रति विश्वस्त है।
4VaQY